钦定古今图书集成/明伦汇编/氏族典/第083卷 > 《廖用贤尚友录》 > 胡惠起
## 钦定古今图书集成/明伦汇编/氏族典/第083卷 > 《廖用贤尚友录》 > 胡惠起

按《尚友录》：惠起字警俗，永淳中，幅巾布褐，身不甚长，
处稠人中，有时独出，称胡长仙。天后以蒲轮召之，引
见武成殿，问仙事，指陈道德帝王治化之原。遣使送
归，赐书曰：“日御先开，望霓裳之渐远；天津复渡，瞻鹤
盖以方遥。”于洪崖先生古坛炼丹三年。长安三年二
月十六日，命弟子于伏龙冈造坟解蜕，年数百岁，谥
“洞员先生。”